Knurów
Knurów (saksa Knurow, varem Knauersdorf) on linn Poolas Sileesia vojevoodkonnas Gliwice maakonnas. Kuulub Ülem-Sileesia linnastusse. Knurów asub Gliwicest umbes 8 km lõunas ja Katowicest ligikaudu 25 km läänes. Küla on esmamainitud 1295. aastal. 20. sajandi algusest hakkas arenema tööstus, kivisöe kaevandamist alustati 1908. aastal. Rahvahääletuse tulemusel läks asula 1922. aastal Poolale. Linnaõigused sai Knurów 1951. aastal.